
     REPUBLIKA HRVATSKA
     TRGOVAČKI SUD U OSIJEKU


 R E P U B L I K A   H R V A T S K A
R J E Š E N J E


Trgovački sud u Osijeku, po sucu pojedincu Jadranki Herman kao stečajnom sucu, u predmetu predlagatelja Financijska agencija Regionalni centar Osijek, Nagodbeno vijeće OS 02, Vinkovci, Trg dr. F. Tuđmana 2,  za otvaranje stečajnog  postupka nad dužnikom MENS-KORMAN GRUPA d.o.o. za  trgovinu i usluge, Bapska, Augusta Šenoe 6, MBS 030111226, OIB 04436522142, dana 12. listopada 2018.,      


r i j e š i o   j e


Odbija se zahtjev dužnika MENS-KORMAN GRUPA d.o.o. za  trgovinu i usluge, Bapska, Augusta Šenoe 6, MBS 030111226, OIB 04436522142, za naknadu prouzročenih troškova  postupka u iznosu od 9.500,00 kn, kao neosnovan.

Obrazloženje

	
	Dužnik, zastupan po punomoćniku odvjetniku podnio je dana 28.5.2014. zahtjev za naknadu troškova postupka: zastupanja po ovlaštenom punomoćniku (za sastav podnesaka, zastupanja na ročištu s pripadajućim PDV-om), kao i troškova FINE, u iznosu od 6.350,00 kn. Podneskom od 10.10.2018. dužnik je povećao zahtjev za naknadu gore navedenih troškova i zatražio naknadu troškova u iznosu od 9.500,00 kn.

	Zahtjev dužnika za naknadu troškova postupka je neosnovan.

	Postupajući po prijedlogu FINE RC Osijek, od 20.11.2013., za pokretanje stečajnog postupka nad dužnikom MENS-KORMAN GRUPA d.o.o. za  trgovinu i usluge, Bapska, Augusta Šenoe 6, rješenjem ovog suda St-1059/13-4 od 28.1.2014. pokrenut je prethodni postupak radi utvrđivanja uvjeta za otvaranje stečajnog postupka nad dužnikom. Ročište za ispitivanje uvjeta za otvaranje stečajnog postupka održano je dana 27.5.2014. godine. Na istom ročištu privremeni stečajni upravitelj Mirsad Demirović dipl. oec. iz Gunje, određen rješenje o pokretanju prethodnog postupka, podnio je izvješće o financijsko-gospodarskom položaju stečajnog dužnika iz kojeg je razvidno da je žiro račun dužnika na dan 20.2.2014. bio blokiran za iznos od 96.438,31 kn a broj dana neprekidne blokade iznosio je 101 dan. 

U navedenom izvješću privremeni stečajni upravitelj također je izvijestio  sud da je dana 17.3.2014. žiro račun dužnika deblokiran. 

Raspravnim rješenjem od 27.5.2014. naloženo je zakonskom zastupniku dužnika u roku od 3 dana u spis dostaviti potvrdu FINE o stanju žiro računa stečajnog dužnika. 

Postupajući po raspravnom rješenju od 27.5.2014., dana 28.5.2014. dužnik je u spis dostavio potvrdu FINE RC Osijek i Očevidnik o redoslijedu plaćanja od 27.5.2014. iz kojih je razvidno da nepodmirene obveze dužnika na dan izdavanja potvrde iznose 0,00 kn. 

Rješenjem suda St-1059/13-11 od 3.6.2014. obustavljen je postupak za otvaranje stečaja nad dužnikom MENS-KORMAN GRUPA d.o.o. za  trgovinu i usluge, Bapska, primjenom odredbe čl. 53. st. 9. Stečajnog zakona (Narodne novine broj  44/96, 29/99, 129/00, 123/03, 82/06, 116/10, 25/12, 133/12).

Navedeni članak  53. stav 9. Stečajnog zakona  propisuje da ako se utvrdi da je dužnik do završetka prethodnog postupka postao sposoban za plaćanje, postupak će se obustaviti. Troškove provedenog postupka u tom slučaju snosi dužnik. 

Kako je postupak za otvaranje stečaja nad dužnikom obustavljen, budući je utvrđeno da je dužnik do završetka prethodnog postupka postao sposoban za plaćanje, odlučujući o zahtjevu dužnika za naknadu troškova postupka, daljnjom primjenom čl. 53. st. 9. Stečajnog zakona (Narodne novine broj  44/96, 29/99, 129/00, 123/03, 82/06, 116/10, 25/12, 133/12 u vezi s člankom 441. Stečajnog zakona Narodne novine 71/15 i 104/17)  riješeno je kao u izreci. 

U Osijeku 12. listopad 2018.

Zapisničar
Maja Kocijan
								STEČAJNI SUDAC
							   	   Jadranka Herman


UPUTA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

